CELEX: 32018D0280
Language: da
Date: 2018-02-23 00:00:00
Title: Rådets afgørelse (FUSP) 2018/280 af 23. februar 2018 om ændring af afgørelse 2012/642/FUSP om restriktive foranstaltninger over for Hviderusland

24.2.2018   
            
            
               DA
            
            
               Den Europæiske Unions Tidende
            
            
               L 54/16
            
         RÅDETS AFGØRELSE (FUSP) 2018/280
   af 23. februar 2018
   om ændring af afgørelse 2012/642/FUSP om restriktive foranstaltninger over for Hviderusland
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Rådet vedtog den 15. oktober 2012 afgørelse 2012/642/FUSP (1).
            
         
               (2)
            
            
               På grundlag af en vurdering af nævnte afgørelse bør de restriktive foranstaltninger over for Hviderusland forlænges indtil den 28. februar 2019.
            
         
               (3)
            
            
               Desuden blev Rådet enigt om, at eksport af visse typer af småkalibrede sportsgeværer, småkalibrede sportspistoler og småkalibret ammunition, udelukkende bestemt til brug ved sportsbegivenheder og sportstræning, eller teknisk bistand eller mæglervirksomhed, finansiering eller finansiel bistand i tilknytning hertil, kan tillades af medlemsstaterne, hvilket understreger, at det vil være et begrænset antal og med forbehold af gældende licensbestemmelser.
            
         
               (4)
            
            
               Afgørelse 2012/642/FUSP bør derfor ændres i overensstemmelse hermed.
            
         
               (5)
            
            
               For at sikre, at foranstaltningerne i denne afgørelse er effektive, bør denne afgørelse træde i kraft øjeblikkeligt —
            
         VEDTAGET DENNE AFGØRELSE:
   Artikel 1
   Afgørelse 2012/642/FUSP ændres således:
   
               1)
            
            
               I artikel 2 indsættes følgende stykker:
               »4.   Uanset artikel 1 kan medlemsstaterne bemyndige salg, levering, overførsel eller eksport af småkalibrede sportsgeværer, småkalibrede sportspistoler og småkalibret ammunition, der udelukkende er bestemt til brug ved sportsbegivenheder og sportstræning, eller teknisk bistand eller mæglervirksomhed, finansiering eller finansiel bistand i tilknytning hertil.
               Unionen træffer de nødvendige foranstaltninger for at fastlægge de relevante produkter, der skal være omfattet af dette stykke.
               5.   Den berørte medlemsstat underretter senest 10 dage inden meddelelsen af tilladelsen de øvrige medlemsstater og Kommissionen om, at den agter at give en tilladelse i henhold til stk. 4, herunder om typen og mængden af det pågældende udstyr og det formål, som det er bestemt til, eller arten af den bistand eller den virksomhed, der er knyttet hertil.«
            
         
               2)
            
            
               Artikel 8 affattes således:
               »Artikel 8
               1.   Denne afgørelse anvendes indtil den 28. februar 2019.
               2.   Denne afgørelse overvåges løbende og kan forlænges eller ændres, alt efter hvad der er relevant, hvis Rådet fastslår, at målene ikke er nået.«
            
         Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 23. februar 2018.
      
         
            På Rådets vegne
         
         E. ZAHARIEVA
         
            Formand
         
      
   
   
      (1)  Rådets afgørelse 2012/642/FUSP af 15. oktober 2012 om restriktive foranstaltninger over for Hviderusland (EUT L 285 af 17.10.2012, s. 1).